Diari Oficial de la Generalitat Valenciana


Sumari del DOGV 7648, del 02-11-2015 (2015/8706)

Notificació de la sentència dictada en el procediment ordinari número 254/2014.
-------------------------------------------------------------------------------

### Dades del document

Número de DOGV
:   7648

Data del DOGV
:   02-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8706


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 254/2014. [2015/8706]  
De: Materiales Frans Bonhomme, SL.  
Procurador: Ignacio Zaballos Tormo.  
Contra: Roalsa Obra Civil, SL, Alonso Sáez Alcaraz i Vicente Rodrigo Agulló.  
En aquest procediment judici ordinari, seguit a instàncies de Materiales Frans Bonhomme, SL, contra Roalsa Obra Civil, SL, Alonso Sáez Alcaraz i Vicente Rodrigo Agulló, s'ha dictat la sentència que, literalment, diu així:  
  
«Jutjat Mercantil número 1 de València  
Procediment: assumpte civil 254/2014.  
Sentència número 328/2014  
Magistrat jutge que la dicta: Daniel Valcarce Polanco.  
Lloc: València.  
Data: 3 de desembre de 2014.  
Part demandant: Materiales Frans Bonhomme, SL.  
Procurador: Ignacio Zaballos Tormo.  
Part demandada: Alonso Sáez Alcaraz i Vicente Rodrigo Agulló, en rebel·lia, Roalsa Obra Civil, SL, en rebel·lia.  
Objecte del judici: societats mercantils i cooperatives.  
Antecedents de fet  
Primer. En data 25 de febrer de 2014, el procurador el senyor Zaballos Tormo, en nom i representació de Materiales Frans Bonhomme, SL, va presentar demanda de judici ordinari en reclamació d'una quantitat i va exercitar l'acció de responsabilitat d'administrador contra Alonso Sáez Alcaraz i Vicente Rodrigo Agulló, com a administrador de la mercantil Roalsa Obra Civil, SL, i contra aquesta mercantil, i sol·licitava que es dictara sentència per la qual, amb l'estimació de la demanda, es condemne les demandades a pagar a Materiales Frans Bonhomme, solidàriament:  
1. A Alonso Sáez Alcaraz i a Vicente Rodrigo Agulló la quantitat de nou mil onze euros amb vuitanta-dos cèntims (9.011,82 ?), i solidàriament.  
2. A Roalsa Obra Civil, SL, la quantitat de quatre-cents onze euros amb tres cèntims (411,03 ?).  
3. Així mateix, que es condemne a pagar totes aquelles quanties que es produïsquen contra l'empresa Roalsa Obra Civil, SL, en el procediment canviari número 531/2010, tramitat en el Jutjat de Primera Instància número 4 de Requena, incloent-hi interessos i costes processals.  
4. Aquesta quantitat incrementada amb l'interés de demora anual replegat en la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials, des de les dates en què van haver de pagar les quantitats fins a la data en què es produïsca el pagament total del principal que es deu.  
5. El pagament de totes les costes produïdes en aquest procediment.  
Segon. Una vegada admés a tràmit el procediment, es va traslladar la demanda als demandats, que no van comparéixer dins del termini establit i en la forma escaient a fi de contestar a la demanda, per la qual cosa van ser declarats en rebel·lia.  
Tercer. Les parts van ser convocades a l'audiència prèvia per a intentar arribar a un acord que posara fi al procés, i, en cas contrari, examinar les qüestions processals que pogueren obstar la prossecució i terminació mitjançant sentència.  
Quart. Atés que no es va arribar a un acord entre les parts a la vista de la incompareixença del demandat, una vegada examinades les qüestions plantejades i fixats els fets controvertits, les actores van proposar prova documental que no va ser impugnada de contrari. La prova proposada va ser admesa, i les actuacions van quedar vistes per a sentència.  
Dispositiva  
Estime la demanda interposada per la representació processal del procurador el senyor Zaballos Tormo, en nom i representació de Materiales Frans Bonhomme, SL, contra Alonso Sáez Alcaraz i Vicente Rodrigo Agulló i Roalsa Obra Civil, SL, i, en conseqüència, condemne a abonar a Materiales Frans Bonhomme, SL.  
1. A Alonso Sáez Alcaraz i Vicente Rodrigo Agulló la quantitat de nou mil onze euros amb vuitanta-dos cèntims (9.011,82 ?), i solidàriament.  
2. A Roalsa Obra Civil, SL, la quantitat de quatre-cents onze euros amb tres cèntims (411,03 ?).  
3. Així mateix, condemne a tots els demandats a pagar totes aquelles quanties que es produïsquen contra l'empresa Roalsa Obra Civil, SL, en el procediment canviari número 531/2010, tramitat en el Jutjat de Primera Instància número 4 de Requena, incloent-hi interessos i costes processals.  
4. L'esmentada quantitat incrementada amb l'interés de demora anual replegat en la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials, des de les dates en què van haver d'abonar-se les quantitats fins a la data en què es produïsca el pagament total del principal que es deu.  
5. A tots els demandats, solidàriament, al pagament de totes les costes produïdes en aquest procediment.  
Mode d'impugnació: recurs d'apel·lació en el termini de 20 dies, des de la notificació d'aquesta resolució, davant d'aquest tribunal.  
Informació sobre el dipòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra aquesta resolució, haurà de constituir un dipòsit de 50 euros, que se li tornarà només en el cas que el recurs siga estimat. El dipòsit s'ha de constituir ingressant la quantitat esmentada en el banc Banesto, en el compte corresponent a aquest expedient (JJJJ 7015 CN EEEE AA) indicant, en el camp ?Concepte- el codi ?02 civil apel·lació- i la data de la resolució recorreguda amb el format dd/mm/aaaa. En el cas de realitzar l'ingrés mitjançant transferència bancària, després d'omplir el codi de compte corrent (CCC, 20 dígits), s'indicarà en el camp ?Concepte- el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho acorda i firma el jutge. En done fe.  
Publicació. La sentència anterior va ser donada i publicada pel jutge que la va dictar, de la qual cosa jo, el secretari judicial, done fe.»  
  
I atés que els demandats, Roalsa Obra Civil, SL, Alonso Sáez Alcaraz i Vicente Rodrigo Agulló, es troben en parador desconegut, expedisc aquest edicte a fi que els valga de notificació de forma deguda, el qual es publicarà en el Diari Oficial de la Comunitat Valenciana.  
  
València, 14 d'octubre de 2015.- La secretària judicial: María Isabel Boguña Pacheco.